b'\n_START_ARTICLE_\nAustralinis baltasis ibis\n_START_SECTION_\nI\xc5\xa1vaizda\n_START_PARAGRAPH_\nSmulkesnis u\xc5\xbe balt\xc4\x85j\xc4\xaf gandr\xc4\x85. K\xc5\xabno ilgis 63\xe2\x80\x9376\xc2\xa0cm, atstumas tarp sparnugali\xc5\xb3 110\xe2\x80\x93125\xc2\xa0cm. Patinas sveria 1700\xc2\xa0\xe2\x80\x93 2 500 g, o patel\xc4\x97\xc2\xa0\xe2\x80\x93 1 400\xc2\xa0\xe2\x80\x93 1 900 g. Galva ir kaklas pliki, juodos spalvos. Snapas ilgas, masyvus, \xc4\xaflenktas \xc4\xaf apa\xc4\x8di\xc4\x85. Patin\xc5\xb3 snapas ilgesnis. Vyrauja balta plunksn\xc5\xb3 danga. Sparn\xc5\xb3 pirm\xc5\xb3j\xc5\xb3 plasnojam\xc5\xb3j\xc5\xb3 plunksn\xc5\xb3 galiukai juodi, antrosios plasnojamosios plunksnos juodos. Plikos odos plotas po sparnais ro\xc5\xbeinis arba raudonas. Uodega ir kojos juodos spalvos._NEWLINE_Jaunikli\xc5\xb3 kaklas apaug\xc4\x99s plunksnomis.\n_START_SECTION_\nBiologija\n_START_PARAGRAPH_\nBiotopas\xc2\xa0\xe2\x80\x93 pelk\xc4\x97s, lag\xc5\xabnos, lankos ir salpos. Taip pat pastebimas miesto parkuose ir soduose._NEWLINE_Minta v\xc4\x97\xc5\xbeiais ir dvigeld\xc5\xbeiais. Moliuskus atidaro baksnodamas juos snapu._NEWLINE_Peri didel\xc4\x97se, mi\xc5\xa1riose kolonijose. D\xc4\x97tyje 1\xc2\xa0\xe2\x80\x93 4 kiau\xc5\xa1iniai. Inkubacija trunka 3 savaites.'